|  |  |
| --- | --- |
| **Dagsorden** | **Beslutning** |
|  |  |
| Pkt. 1  Godkendelse af dagsordenen | Dagsorden blev godkendt |
| Pkt. 2  Godkendelse af referat | Referat fra sidste møde blev godkendt og underskrevet. |
| Pkt. 3  Meddelelser mm. | Der er fra provstiet modtaget prisliste for 2019 (Takster for kirkegården). Den er videresendt til Runa og Søren.  Rammebevilling for 2019 er modtaget fra provstiet (Er anvendt i budget nedenfor til godkendelse).  Provstiet har bedt menighedsrådene i pastoratet om en tidsramme for istandsættelse af Tulstrup Præstegård. Sagen behandles i præstegårdsudvalget.  Biskoppens seneste nyhedsbrev fra november handler om præstemanglen.  Nyt sogne- og kirkeblad er under udarbejdelse. Det er et jubilæumsnummer, som bliver fælles for alle sognene i pastoratet, og bliver på 60 sider. For at få Eriks afskedsgudstjeneste og -reception med i kirkebladet udsendes sogne- og kirkeblade en uge senere og kommer fra trykkeriet den 6. december.  Dorthe fra Dover, Elisabeth fra Tulstrup og Karsten fra vores menighedsråd har deltaget i en arbejdsgruppe for planlægning af Eriks afskedsreception. Referat med besluttede punkter i planlægningen er tidligere udsendt til menighedsrådet. |
| Pkt. 4  Regnskaber, budget og administration mm. | **Punkt 4a. Perioderegnskab pr. 30. september 2018.**  Kvartalsrapporten for 1/1 – 30/9 2018 udviser et positivt resultat på 67 t.kr., hvilket er 67 t.kr. bedre end budgettet. Der er alene en negativ afvigelse på øvrig drift af kirkegården pga. køb af hækklipper.  Perioderegnskabet blev taget til efterretning og underskrevet.  **Punkt 4b. Vedtagelse af årsbudget for 2019.**  Budgettet for 2019 blev kort gennemgået. Der er alene en lille talmæssige ændring på 2 t.kr. i forhold til oprindeligt indsendt budgetbidrag. Indarbejdet målsætning er uændret i forhold til tidligere år.  Årsbudget for 2019 for Alling Sogns Menighedsråd, CVR-nr. 17543814, afleveret i økonomiportal den 07-11-2018 11:48 blev godkendt.  **Punkt 4c. Andet fremkommet materiale:**  Der er ikke fremkommet andet materiale. |
| Pkt. 5  Kirke og kirkegården | Det blev besluttet, at vi skal følge op på krav på registreringer af gravsteder, herunder gravstedejere. |
| Pkt.6  Aktiviteter og opgavefordeling | Der var en tilfredsstillende deltagelse i efterårets høstgudstjeneste med indslag af klassisk musik og Allehelgensgudstjeneste med efterfølgende suppe i beboerhuset. Det giver mod og energi, når der er opbakning.  Erik Bredmose afholder den 25. november afskedsgudstjenester i Dover og Tulstrup Kirker, og menighedsrådene indbyder til afskedsreception ca. kl. 15.30 på Tulstrup Kro.  Anja Tarp blev valgt til at deltage i udvalget for en fælles studietur for alle menighedsrådene i Ry-bladet. |
| Pkt. 7  Formandsgruppen og den fremtidige struktur i Ry-bladet. | Der har været møde i formandsgruppen den 9. oktober om udarbejdelse af oplæg til indstilling til provst og biskop om den fremtidige struktur.  Efterfølgende er afholdt formandsmøde den 6. november med deltagelse af vores provst og hvor alle præster og medlemmer af menighedsrådene i Ry-bladet var indbudt.  For begge møder er referat udsendt.  I kirkebladet udarbejder Karsten fælles udtalelse under ”Nyt fra menighedsrådene” om vores forventning og håb om, at vi får en ny præst.  I december afholdes nyt formandsmøde for at udarbejde en fælles indstilling fra alle menighedsrådene i Ry-bladet. |
| Pkt. 8  Konstituering for nyt kirkeår. | Formand og næstformand blev genvalgt ved en skriftlig afstemning.  Lisbeth Graae blev valgt som ny kontaktperson. Alle andre konstitueringer er uændrede. |
| Pkt. 9  Eventuelt | Der var ikke andre punkter til behandling. |
| Pkt. 10  Næste møde(r) | Næste møde blev aftalt til torsdag den 24. januar 2019.  Der var ikke tid til at fastlægge yderligere møder i 2019, og må foretages på det førstkommende møde i 2019. |

|  |  |
| --- | --- |
| **Tilstede** | Erik Bredmose, Lisbeth Graae, Anja Tarp, Karsten Iversen, Bent Svendsen, Søren Sørensen og stedfortræder Karen Hedin |
| **Afbud fra** |  |

Tulstrup, den 15/11 2018

underskrifter